Hyundai kompaniyasi o‘zining eng ixcham krossoveri Exter’ni rasman taqdim etdi. Avtomobil Hindiston bozori uchun mo‘ljallangan. Foto: Hyundai Exter 1,2 litr hajmli 83 ot kuchiga ega dvigatel bilan jihozlangan. Uzatmalar qutisi ikki xil bo‘lib, komplektatsiyaga qarab taqdim etiladi — mexanik va robot. Old g‘ildiraklar tortuvchi hisoblanadi. Exter’ning 7,3 ming dollar turadigan bazaviy komplektatsiyasida 6 ta xavfsizlik yostiqchasi mavjud. ABS sistemasi bilan ta’minlangan. Top versiya uchun 12 ming dollar narx belgilangan. Unda mediatizimni boshqarish uchun 8 dyuymlik displey, iqlim nazorati, kruiz-nazorat, lyuk kabi qulayliklar joriy etilgan. Mashinaning uzunligi 3815 mm, eni 1710 mm, bo‘yi 1631 mmni, g‘ildiraklar bazasi esa 2450 mmni tashkil qiladi.